text: Lokale bowlere vinder VM
  12 december 2014 kl. 08.33
  Det danske trio-landshold i bowling vandt torsdag aften det første danske VM-guld for herrer nogensinde. Med på holdet er to lokale bowlere.
  Thomas Larsen spiller til daglig i BK Trekanten i Kolding, Mens Carsten Warming Hansen bor i Ribe. I aftes var de to tredjedele af det danske tremands-landshold for herrer, der vandt VM-guld i Abu Dhabi.
  I finalen slog Danmark USA med 647-638.
  Den sidste spiller på holdet er Frederik Øhrgaard.
  Her til formiddag er næste disciplin ved VM gået i gang. Det er for femmandshold, og også her er Thomas Larsen og Carsten Warming Hansen med. Ved VM sidste år vandt Danmark bronze i disciplinen.
  